
Text rozhodnutia
Súd: Krajský súd Bratislava Spisová značka: 5Sd/207/2014 Identifikačné číslo súdneho spisu: 1014201492 Dátum vydania rozhodnutia: 29. 03. 2017 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2017:1014201492.3 Uznesenie Krajský súd v Bratislave v právnej veci navrhovateľky K. J., U. F. XXX/XX, Y., proti odporkyni Sociálnej poisťovni ústredie, Ul. 29. augusta č. 8-10, Bratislava, o invalidný dôchodok takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 30.7.2014 žiadala preskúmať rozhodnutie odporkyne číslo XXX XXX XXXX X zo dňa 2.6.2014, ktorým odporkyňa navrhovateľke od 18. júla 2014 odňala invalidný dôchodok rozhodnutie číslo XXX XXX XXXX X zo dňa 30.5.2014, ktorým odporkyňa rozhodla, že navrhovateľke vznikol podľa ustanovenia § 263 ods. 1 zákona č. 461/2003 Z.z. o sociálnom poistení v znení zákona č. 310/2006 Z.z. a podľa § 37 ods. 1 zákona č. 100/1988 Zb. o sociálnom zabezpečení v znení neskorších predpisov od 18. júla 2014 nárok na výplatu čiastočného invalidného dôchodku v sume 118,890 eur mesačne a súčasne navrhovateľke vznikol podľa § 70 ods. 1 zákona č. 461/2003 Z.z. o sociálnom poistení v znení neskorších predpisov od 18. júla 2014 nárok na výplatu invalidného dôchodku v sume 156,10 eur mesačne. Priznaním invalidného dôchodku podľa zákona o sociálnom poistení vo vyššej sume navrhovateľke v súlade s § 263a ods. 5 zákona č. č. 461/2003 Z.z. v znení zákona č. 529/2006 Z.z. nárok na dôchodkovú dávku priznanú v nižšej sume zaniká. Písomným prehlásením zo dňa 8.2.2017 navrhovateľka vzal späť návrh v celom rozsahu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z. Správny súdny poriadok, podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

